Source: https://www.noveaspi.sk/products/lawText/1/60626/1/2
Timestamp: 2018-11-21 08:11:50+00:00

Document:
394/2005 Z.z. - o technických požiadavkách na povinné štítky a ... | Nové ASPI | Wolters Kluwer SR, s.r.o.
§ 1-PRÍL 394/2005 Z.z. NARIADENIE VLÁDY
§ 1 Toto nariadenie vlády sa vzťahuje na motorové vozidlá určené na prevádzku v premávke na pozemných komunikáciách, s karosériou
§ 2 Vozidlo musí byť vybavené povinným štítkom a nápismi, ktoré spĺňajú technické požiadavky ustanovené v prílohe
§ 4 Príslušný štátny orgán nemôže odmietnuť alebo zakázať uvedenie typu vozidla na trh, 3)
§ 5 Zrušený od 1.9.2013
§ 6 Týmto nariadením vlády sa preberajú právne záväzné akty Európskej únie uvedené v prílohe
§ 7 Toto nariadenie vlády nadobúda účinnosť 15. septembra 2005.
394/2005 Z.z. tech.požiadavky na povinné štítky a nápisy na motorových vozidlách
Znenie do: posledné znenie 31.08.2013 14.04.2007
vs.: posledné znenie 31.08.2013 14.04.2007
Znenie: posledný stav textu 31.08.2013 - 242/2013 Z.z. 14.04.2007 - 141/2007 Z.z.
Nariadenie č. 394/2005 Z.z., o technických požiadavkách na povinné štítky a nápisy, ich umiestenie a spôsob pripevnenia na motorových vozidlách a ich prípojných vozidlách, Vlády Slovenskej republiky.
167/2005 Zbierky zákonov na strane 3990.
242/2013 Z.z.
394/2005 Z.z.
o technických požiadavkách na povinné štítky a nápisy, ich umiestnenie a spôsob pripevnenia na motorových vozidlách a ich prípojných vozidlách
Zmena: 141/2007 Z.z.
Zmena: 242/2013 Z.z.
Toto nariadenie vlády sa vzťahuje na motorové vozidlá určené na prevádzku v premávke na pozemných komunikáciách, s karosériou alebo bez nej, s najmenej štyrmi kolesami a najväčšou konštrukčnou rýchlosťou prevyšujúcou 25 km.h-1 a ich prípojné vozidlá, okrem koľajových vozidiel, poľnohospodárskych traktorov a pracovných strojov (ďalej len „vozidlo“) a upravuje podrobnosti o ich typovom schválení ES vzťahujúcom sa na povinné štítky a nápisy a na spôsob ich pripevnenia na vozidle.
Vozidlo musí byť vybavené povinným štítkom a nápismi, ktoré spĺňajú technické požiadavky ustanovené v prílohe smernice Rady 76/114/EHS z 18. decembra 1975 o aproximácii právnych predpisov členských štátov o povinných štítkoch a nápisoch pre motorové vozidlá a ich prípojné vozidlá a ich umiestnení a spôsobe ich pripevnenia v platnom znení (ďalej len "smernica").
(1) Udelenie typového schválenia ES vozidla 1) pre typ vozidla z dôvodov týkajúcich sa povinného štítku a nápisov, ich umiestnenia a spôsobu pripevnenia na vozidle nemožno odmietnuť, ak sú splnené technické požiadavky podľa § 2. Inak sa typové schválenie ES neudelí.
(2) Vzor povinného štítku je uvedený v doplnku prílohy smernice.
(3) Technické požiadavky podľa § 2 sa rovnako vzťahujú na typové schválenie vozidla 2) pre typ vozidla z dôvodov týkajúcich sa povinného štítku a nápisov, ich umiestnenia a spôsobu pripevnenia na vozidle.
Príslušný štátny orgán nemôže odmietnuť alebo zakázať uvedenie typu vozidla na trh, 3) jeho evidenciu a uvedenie do prevádzky alebo používanie v premávke na pozemných komunikáciách 4) z dôvodov týkajúcich sa povinných štítkov a nápisov, ich umiestnenia a spôsobu pripevnenia na vozidle, ak sú splnené technické požiadavky podľa § 2.
Zrušený od 1.9.2013
Nariadenie č. 141/2007 Z.z. nadobudlo účinnosť 15. aprílom 2007.
Nariadenie č. 242/2013 Z.z. nadobudlo účinnosť 1. septembrom 2013.
3) Zákon č. 128/2002 Z.z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov.
4) § 88 zákona Národnej rady Slovenskej republiky č. 315/1996 Z.z. o premávke na pozemných komunikáciách v znení neskorších predpisov.
Zákon č. 725/2004 Z.z. v znení neskorších predpisov.

References: § 1

§ 1

§ 2

§ 4

§ 5

§ 6

§ 7
 § 2
 § 2
 § 2
 § 88